《渔父四时曲 冬》
宋代·赵汝燧

六花坼冻云模糊，钓钩空掷寒无鱼。系舟枯柳归茅舍，拨火煨薪拥地炉。

赊邻一榼醅酦玉，老稚分沾春回谷。重来解维放夜筒，横风打向别港宿。

溪馆对雪歌妓围，釜出驼峰酒羔儿。笑指渔父何憔悴，渔父掉头但称醉。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。